Medicare znači više

Medicare je australski zdravstveni sustav koji svim Australcima daje pristup širokom spektru zdravstvenih usluga po niskim cijenama ili besplatno.

Od posjeta liječniku opće prakse (GP) do bolničke skrbi, Medicare osigurava da svatko može primiti medicinsku pomoć koja mu je potrebna, kada mu je potrebna.

# Što Medicare znači za Vas

Medicare se poboljšava kako bi Australci imali bolji pristup zdravstvenoj skrbi po pristupačnim cijenama, hitnoj njezi i uslugama za mentalno zdravlje.

# Medicare znači da možete dobiti:

* besplatne ili jeftinije usluge liječnika i drugih zdravstvenih radnika
* besplatnu ili jeftiniju skrb za mentalno zdravlje
* besplatnu hitnu njegu preko sve veće mreže Medicare klinika za hitnu njegu (Medicare Urgent Care Clinics) u koje možete ići bez zakazanog termina
* dio ili sve troškove za neke osnovne stomatološke usluge za djecu koja ispunjavaju uvjete prema rasporedu beneficija za dječje stomatološke usluge (Child Dental Benefits Schedule).

Postoje i mnoge druge pogodnosti Medicarea, kako biste o njima saznali više posjetite Services Australiaweb stranicu (https://www.servicesaustralia.gov.au).

# Iskoristite Medicare na najbolji način

## Evo kako možete najbolje iskoristiti Medicare:

## Upišite se u Medicare:

* prijavite se online putem [myGov](https://my.gov.au/) (https://my.gov.au/)
* ispunite obrazac za upis u Medicare (https://www.servicesaustralia.gov.au/ms004) i pošaljite svoj obrazac i popratne dokumente poštom ili e-poštom, ili
* posjetite Servisni centar za usluge u Australiji (Services Australia service centre) (https://findus.servicesaustralia.gov.au/).

## Primite njegu kada i gdje Vam je potrebna:

* Preglede kod liječnika opće prakse, specijalista i telezdravstva:provjerite nudi li Vaš pružatelj usluga skupno naplaćivanje (bulk billing). Ako to ne nudi, morat ćete platiti cijenu i zatim podnijeti zahtjev u Medicare. Također možete pitati nudi li Vaš liječnik opće prakse ili specijalist telefonske ili video konzultacije radi praktičnosti, ako na to imate pravo.
* Posjetite Medicare klinike za hitnu njegu (Medicare Urgent Care Clinics): da primite besplatnu njegu za ozljede i bolesti koje su hitne, ali nisu opasne po život.

## Primite podršku za svoju dobrobit:

* Posjetite Medicare centre za mentalno zdravlje (Medicare Mental Health Centres): dostupna je besplatna podrška za mentalno zdravlje i dobrobit diljem Australije.

## Primite stomatološku podršku za dijete:

* Djeca koja ispunjavaju uvjete mogu iskoristiti raspored za dječje stomatološke beneficije (Child Dental Benefits Schedule) za pokrivanje dijela ili svih troškova osnovnih stomatoloških usluga.

# Razumijevanje Medicare beneficija

Beneficije koje dobivate od Medicarea temelje se na popisu naknada za usluge koje je odredila australska vlada, a zove se Raspored medicinskih beneficija (Medical Benefits Schedule – MBS). Vaš pružatelj zdravstvenih usluga može odlučiti naplaćivati više od MBS naknade.

Medicare beneficija je iznos koji dobivate natrag od Medicarea kada podnesete zahtjev za medicinsku uslugu.

Najbrži način da zatražite svoju Medicare beneficiju je u liječničkoj ordinaciji odmah nakon što platite.

* Ako Vaš liječnik nudi skupno naplaćivanje, to znači da Medicare pokriva troškove usluge koju ste primili, a Vi ne plaćate ništa.
* Ako Vaš liječnik ne nudi skupno naplaćivanje, još uvijek možete podnijeti zahtjev za Medicare nakon što platite punu cijenu usluga. Ako Vaš pružatelj zdravstvenih usluga naplaćuje više od onoga što Medicare pokriva, tada ćete morati platiti troškove izvlastitog džepa.

# Tko može dobiti pristup Medicareu?

# Imate pravo na Medicare ako živite u Australiji i ako ste:

* australski ili novozelandski državljanin
* stalni stanovnik Australije
* podnosite zahtjev za stalni boravak (postoje uvjeti)
* privremeni stanovnik obuhvaćen ministarskim nalogom
* državljanin ili stalni stanovnik otoka Norfolk, Kokosovih (Keeling) otoka, Božićnog otoka ili otoka Lord Howe.

Također imate pravo na Medicare ako posjećujete Australiju iz zemlje s Recipročnim sporazumom o zdravstvenoj skrbi (Reciprocal Health Care Agreement, za što postoje uvjeti).

# Više informacija

Da biste saznali više o tome kako Vam Medicare može pomoći, posjetite medicare.gov.au/stronger (http://medicare.gov.au/stronger).